Die skoonheidskoningin en haar geheime wapen. Demi-Leigh Nel-Peters, wat laas naweek gekroon is as Mej. Heelal, is reeds op 17 raakgesien deur haar stilis, Werner Wessels. Hy het toe voorspel sy gaan ’n Mej. Suid-Afrika word.
Al raad vir die stres is ’n laatnag-borrelbad, want in die twee weke voor die kroningsaand is Werner Wessels se hande afgekap – dan vlieg sy meisies solo en gaan haal die kroon.
Maar hy’s nie ’n wonderwerker nie, keer Werner. Al wat hy doen, is om dit wat ’n meisie reeds het, te poets en vir die wêreld te verpak.
Werner en sy ma, die sitkamerbank en beauty pageants het deur die jare ’n instelling geword. Toe die internet kom, het hy geesdriftig deel geword van geselsgroepe wat kompetisies in die fynste detail ontleed.
En net daar het sy droom begin lipstiek kry. “Jy moet deel wees van hierdie bedryf om te besef: ’n wêreldtitel gebeur nie vir jou elke dag nie. Daar is afrigters met ’n leeftyd in die bedryf wat nooit ’n internasionale wenner kry nie. Maar twéé – dis genade, en ek is so dankbaar daarvoor.”
Demi en Melinda? Sy giggel trek hees oor die Atlantiese Oseaan. “Hulle is die teenoorgestelde! Ek sien Melinda altyd van ’n myl af aankom, daar’s altyd iets wat blink.
“Hierdie is vir my bietjie soos ’n kunswerk. Ek sit alles in my kop bymekaar, daar is nie ’n formule nie, net intuïsie. En dan stal ek dit vir die wêreld uit en sê: Beoordeel dit.
Sy ouers verstaan sy loopbaan glad nie, lag hy, en hy moes al baie hoor: Is dit nie nou tyd vir ’n regte werk nie? “Maar nou’t dit handomkeer verander.”
“My ouers is pure liefde, en dis hoekom ek so ’n hengse positiewe mens is. Ek het ’n tipiese Afrikaanse mamma, op haar gelukkigste met haar kuikens onder haar dak. Dis vir haar erg met hierdie kind so die wêreld vol. Sy weet nie of ek genoeg eet en of mense met my lelik is nie.
“My pa . . . As ek hartseer is, bel ek nie my ma nie, want dan maak sy nie ? oog toe nie, so ek bel my pa vir ’n bietjie kalmte.”
“Daai mondjie wat nie kon toegaan nie! Sy is so altyd in beheer, maar vir daardie oomblik was sy weer ’n klein meisietjie.
“Ek het nou al baie kronings gekyk, maar dáái oop mondjie is verreweg my gunsteling. Ek kyk dit oor en oor op YouTube vir die ekstase en vreugde op haar gesig.”